Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1742

5. táblázat A szállítóeszközök száma a tételben (db) A mintavételre kijelölt szállítóeszközök 2-ig valamennyi 3—5-ig kettő 6—15-ig minden harmadik 15 felett minden ötödik Exportra történő feladáskor a mintavétel számát a Központi Szolgálat esetenként meghatározhatja. 3.6.3. A nem mintázott szállítmányok növényegészségügyi szemléjét a mintavételtől függetlenül el kell végezni. 3.6.4. A mintázásra kijelölt szállítmányok elemi mintáinak számát a szállítás módjától függően a 7. és a 8. táblázat tartalmazza. 3.6.5. A csomagolt magvaknál és őrleményeknél a mintavételi eszközök használatára a 3.1.4. pont előírásai vonatkoznak. Az ömlesztett termékek mintázása a termék nagyságának és rétegvastagságának megfelelően réteges, kúpos vagy csigás mintavevővel végezhető el. 3.6.6. Az elemi minta mennyisége az ömlesztett szállítmányoknál 100 g vagy 5 db, a csomagolt szállítmányoknál pedig a mintázásra kiválasztott csomagolási egységből kivett 100—250 g. 3.6.7. Vasúti kocsiban, egyéb szállító járműben, konténerben — az egy tételt tartalmazó szállítmányoknál pedig a mintázásra kiválasztott csomagolási egységeket a 7., illetve a 8. táblázat által meghatározott számban kell mintázni. 3.6.8. A helyszíni vizsgálati minta az alapmintával vagy a válogatás nélkül folyamatosan vizsgált elemi minták összességével azonos. 3.6.9. A 9. táblázatban meghatározott mennyiségű laboratóriumi mintát csak a fertőzött vagy a fertőzésre gyanús szállítmányok alapmintájából kell kialakítani vagy az elemi minták közül kiválasztani. 3.6.10. Fertőzés, illetve fertőzés gyanújának észlelésekor a szállítmány minden tételét mintázni kell.

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes